داریۊش اقبالي

داریۊش اقبالي (۱ أمیر ما ۱۵۲۴ تهران ˇ مئن) کي أن' گيد داريوش، بۊخۊنده کس، بازیگر و فعال اجتماعي ایراني ايسه، کي خو سبک پاپ و راک ايسه. خؤ اۊخان  ˇ جنس باس ايسه.

 زيوش 

 زأکي و أؤرنايي 
أن ˇ زاکي زۊمات ميانه ، کرج و کۊردستان ˇ استان دٚوارٚست. خؤ پئر، مأمۊد اقبالي، ميانه شأرستان ˇ ملاکان أجا بۊ. اولي گٚرٚش ۹ سالگي مئن اي جشن خؤ مدرسه مئن شأرآرا بر ˇ مئن صأنه رۊ بۊشؤ.

اۊن ۱۵۴۴ ˇ مئن حٚسٚن خياط باشي أمرأ آشنا ببؤست و ه آشنایی کاري بۊکۊد کي داريوش حرفه اي مزقان ˇ مئن وارد ببؤست . ه سال اۊن ۱۹ سالگي مئن اي مزقان بخاند کي اۊن نؤم (مرأ نۊگۊ ترأ خۊش دأرم) بۊ و مزقان چاکودن مصطفی جاویدان أمرأ بۊ، مشهۊر ببؤست. خؤ اولي مۊستقل کار «دنبست سٚلار» اي شعر علي گزرسز (رها) ˇ جا و خؤ ملؤدي ايسه.

 بعد ˇ انقلاب ˇ جا 
داریوش اي أؤرنا'ن مجله واپورسدپورس ˇ مئن ۱۵۵۱ ˇ مئن به محبوب‌ترین ایراني بۊخۊنده کس ببؤست. داریوش سرشناس مزقانان ˇ آدمأن ˇ ايران ˇ پاپ ايلجار بۊکۊد مانند منۊچهر چشم‌آذر، بابک بیات، فرید زلاند، واروژان، پرویز مقصدي ،بابک افشار، آندرانیک آساطوریان و صادق نوجوکي ˇ مانستن. ایرج جنتي عطایی، شهیار قنبري، احمد شاملۊ و اردلان سرفراز مشهورترین بٚنويشتٚه کسان ˇ جا ايسيد کي أ زامات دأريۊش ˇ أمرأ همکاري بداشتيد.
بندانگشتی|268x268پیکسل|وختي کي اؤرنا بۊ
داریوش پهلوي زأمأت ˇ مئن چۊن سياسي مزقانان بۊخناده‌بۊ دامؤن، بۊن بست، گٚندم ˇ بۊ، کنکۊري علي و وارش‌بزه گۊل، چند بار خۊلتانه مئن بۊشؤ. اۊن اولي بار،شاه دستۊر ˇ وأستي دسگیر ببؤست و بعد ˇ دستگيري ˇ جا ۶ مأ خۊلتانه کادا ˇ ميان بۊ و أن ˇ ۹ مأ بعد ˇ جا أزأد ببؤست. اۊن کلا ۲۶ مأ وختي مأمدرضا پهلوي خٚشا بۊ خۊلتان ميان بۊ.

 پیش اينقلاب ˇ جا 
بعد ˇ انقلاب، داريوش کي خو ديم ˇ عيلاج ˇ ره  لندن أ بۊشؤ بۊ ، دئه ايران' وأنگردٚست. اۊن ، ويشتر ايراني پاپ بۊخۊنده کسان بعد انقلاب ˇ ۱۵۵۲ ˇ جا خؤ فعاليت' خارج ˇ کيشور ˇ جا شرۊع کۊد.

 اعتیاد 
داریوش بعد ˇ سالان ˇ جا، سال ۱۵۷۴ ˇ مئن اعتياد' ترک کۊد. فل سوت ˇ معجزه مزقان ه خۊرۊم نقطه اۊن ˇ زيوش ˇ مئن' گه.هتو کي گۊفته بيم ، داريوش آوگينه بۊنياد' چاکۊد و  گيد کي اۊ وخت ˇ جا کي أ بۊنياد چاکۊده ببؤست چهل هزار نفر اۊشان ˇ اعتياد' ترک کۊديد. بعد ˇ راديؤ جا آوگينه برنامه' تلويزيؤن ˇ مئن بأرد.

 آلبومأن 
بندانگشتی|150x150پیکسل| ۲۰۰۰ سأل  ٚ  آلبؤم  ٚ تأتأي
 مرأ نۊگۊ کي مرأ خۊش دأري (۱۵۵۲-۱۵۴۵)
 مي چۊم (۱۵۴۸-۱۵۴۷)
 مسبب (۱۵۴۹)
 شقأيق (۱۵۵۰-۱۵۴۹)
 ۲۰۰۰ سأل (۱۵۵۱)
 ایژگره آب  ٚ جیر (۱۵۵۱)
 دأمؤن (۱۵۵۲)
 گلأيه'ن (۱۵۵۴)
 دأريۊش خؤ سامۊن  ٚ جأ گه (۱۵۵۴)
 سلأم مي مهربأن  ٚ خۊرۊم  ٚ خأک (۱۵۵۴)
 فأندیم (۱۵۵۶)
 مهأجر  ٚ پرنده (۱۵۵۷)
 ايمرۊج (۱۵۵۸)
 نأزنين (۱۵۶۰)
 خأمۊش نيميريد (۱۵۶۱)
 خستأ خأک (۱۵۶۳)
 آراشت نأمه (۱۵۶۴)
 نأن ؤ پنير ؤ واش (۱۵۶۴)
 خۊلتانی (۱۵۶۵)
 أمان جه (۱۵۶۶)
 دئبار   ٚ سأمؤن (۱۵۶۸)
 سين  ٚ سۊفره (۱۵۶۸)
 ايرأن  ٚ زأکأن (۱۵۶۹)
 بؤش  ٚ بأزار (۱۵۷۰)
 دۊنيأ مٚردأکان ، آهای! (۱۵۷۱)
 دأريۊش ؤ صحنه ۱
 دأريۊش ؤ صحنه ۲
 نأن ؤ پنير ؤ واش   ٚ پيله کۊنسرت
 بيتا گۊل (۱۵۷۴)
 معشۊق أيأ ايسه (رۊمي) (۱۵۷۷)
 سأمۊن دۊؤاره ترأ چأکۊنم (۱۵۷۷)
 مي راه (۱۵۷۹)
 خأمۊش  ٚ منتر (۱۵۸۳)
 مي أ رۊجأن  ٚ دۊنيا (۱۵۸۴)
 انسأن (۱۵۸۶)
 معشۊق أيأ ايسه (حأفظ) (۱۵۸۶)
 صٚفر (۱۵۹۰)
 وٚرگ (۱۵۹۵)

 زیوش و حأشيه'ن 
چپ|بندانگشتی|200x200پیکسل|ايتأ زنأک کي دأريۊش  ٚ سر أسيد فۊگۊد. ۹ نؤرۊز ما ۱۵۵۱دأريۊش تا هسأ سه بأر زن بيگيفت. اۊن تا سالأن خؤ دوم  ٚ زنأک أمرأ ، فيرۊزه ؤ خؤ کؤر ، بيتا ، کأليفۊرنيا دۊرۊن زيوش کۊد. خؤ سوم زنأک ، ژينۊس ايسه کي اۊن  ٚ أمرأ ۱۵۷۷ جا زيوش کۊنه

هسأ داريۊش لۊس أنجلس  ٚ دۊرۊن زيۊش کۊنه ؤ ايتأ کؤر ( بيتا ) ؤ ايتأ ره ( ميلأد ) دأره. ايتأ خؤ هوأدأرأن  ٚ جا (مریم) وختي کي دأريۊش اجرأ بداشت ، اۊن  ٚ سر اسيد فۊگۊد. ايتا خۊرۊم  ٚ کأبأره کأربۊکۊنأن  ٚ جا کي دأريۊش اؤرا اجرأ بدأشت بۊگۊفت:

«۱۱ شب چأرشمبه بۊ ، دأريۊش صحنه' بأمؤبۊ ؤ دۊتأ مزقأن اجرأ کۊده بۊ ؤ وختي کي خؤ سوم  ٚ مزقأن' خأندأنده بۊ ايتأ زنأک کي ميز  ٚ پۊشت بينيشه بۊ ، ويريست ؤ صحنه سر بامؤ. دأريۊش هميشک مأنستن کي وختي مزقان خأنه خؤ چۊمأن' دبست،کپت  ٚ چۊمأن  ٚ أمرأ ، خؤ مزقأنأن' خأندأنده بۊ ؤ أن  ٚ وأستي أ زنأک' ندئه. يۊهۊ أمان بفهمستيم کي أ زنأک خؤ پيله ليوان أمرأ ايتأ چيز داريۊش  ٚ سر فۊگۊد..»